ঢাকা বিশ্ববিদ্যালয়ের উপাচার্যের তালিকা
ঢাকা বিশ্ববিদ্যালয় বাংলাদেশের সবচেয়ে পুরানো বিশ্ববিদ্যালয়। এই বিশ্ববিদ্যালয় ১৯২১ সালে প্রতিষ্ঠিত হয়। বাংলাদেশের মোট উচ্চ শিক্ষিত জনগোষ্ঠির প্রায় ৭০%-ই এই বিশ্ববিদ্যালয়ের ছাত্র-ছাত্রী। প্রতিষ্ঠার পর থেকে এ যাবৎ ২৬ জন বিশিষ্ট শিক্ষাবিদ ঢাকা বিশ্ববিদ্যালয়ের উপাচার্যের দায়িত্ব পালন করেছেন। এই বিশ্ববিদ্যালয়ের বর্তমান উপাচার্য মো. আখতারুজ্জামান।
ওয়াকিল আহমদ
অধ্যাপক ওয়াকির আহমেদ আজীবন ঢাকা বিশ্ববিদ্যালয়ের বাংলা বিভাগে অধ্যাপনা করেছেন। কর্মজীবনের শুরু থেকেই তিনি গবেষণা ও লেখালিখি করেছেন ও প্রকাশ করেছেন। ১৯৯০ থেকে ১৯৯৪ সাল পর্যন্ত তিনি ঢাকা বিশ্ববিদ্যালয়ের উপ-উপাচার্য-এর দায়িত্ব পালন করেছেন। ১৯৯৬ থেকে ১৯৯৭ পর্যন্ত তিনি বাংলাদেশ এশিয়াটিক সোসাইটির সভাপতির দায়িত্ব পালন করেছেন এবং ২০০২ থেকে ২০০৬ পর্যন্ত তিনি বাংলা একাডেমীর সভাপতির ছিলেন। এছাড়া তিনি জাতীয় বিশ্ববিদ্যালয়ের উপাচার্যের দায়িত্বও পালন করেছেন।